**FAU-Jørpeland Ungdomsskole**

**Møtereferat**

|  |  |  |
| --- | --- | --- |
| 8.klasse | 9.klasse | 10.klasse |
| Svein Fossdal, Gunnar Fjetland, Mette Fredriksen, Irene Wågen | Dag Bowitz, Anita Austigard, Erik Anthony Macdonald Karlsen, Thomas Lyse Sørskår | Kristian Fossdal, Vibeke Bolme, Karen Hansen Sandvik (Roald Tvedt, Ørnabukontakt), Kurt Harald Nordland |

Forfall: Gunnar Fjetland

# *Sted: Møterommet v/Jørpeland ungdomsskole*

# *Tid: tirsdag, 3. oktober 2017, kl. 18.00-19.30*

**Saksliste**

* **Sak 01/17-18 Godkjenning av innkalling og referat**Innkalling og referat ble godkjent med følgende merknader:

Mette Fredriksen og Irene Wågen møtte etter muntlig innkalling fra rektor.

* **Sak 02/17-18 Gjennomgang lovverk og vedtekter FAU/SU**Lovverk og FAU JUS sine vedtekter ble gjennomgått. Det kom ikke opp forslag til endringer, men FAU ser utfordringene med at foreldre vegrer seg for å sitte tre år av gangen.
* **Sak 03/17-18 Konstituering av FAU: valg av leder, nestleder og representanter til SU**Det ble foretatt enstemmig valg av leder, nestleder og representanter til SU, samt sekretær.   
  Leder: Anita Austigard, nestleder: Mette Fredriksen, sekretær Vibeke Bolme.   
  Medlemmer til SU: Anita Austigard og Dag Bowitz, vara Mette Fredriksen og Svein Fossdal. Medlem til SMU: Anita Austigard.
* **Sak 04/17-18 Informasjon fra rektor**Ny «mobbelov»:   
  Rektor informerte om den nye «mobbeloven» som ble innført 1. august.  
  Det er nå helt tydelig at en voksen på skolen må varsle rektor om alle hendelser der elever ikke har det trygt og godt i skolemiljøet. Det vil si at skolen har en skjerpet aktivitetsplikt, der de er pliktet til å lage en skriftlig plan der det står hva skolen skal gjøre for å gi eleven et godt skolemiljø.

Med den nye lovteksten så har elevene fått bedre muligheter til å ta saken videre hvis skolen ikke gjør noe for å stanse mobbingen.  
Allerede uken etter at rektor er varslet om mobbing, kan eleven be Fylkesmannen vurdere om aktivitetsplikten til skolen er oppfylt.  
Fylkesmannen kan da bestemme hva skolen må gjøre, og sette frister for når det må skje.  
Hvis skolen bryter fristene, kan Fylkesmannen gi dagbøter til skolen. Fylkesmannens avgjørelse er et enkeltvedtak.  
Er ikke eleven fornøyd med Fylkesmannens avgjørelse kan eleven klage til Utdanningsdirektoratet.

Verdens helsedag for psykisk helse:  
I forbindelse med verdens helsedag for psykisk helse, holdt Erik Lundbla foredrag for alle elevene. Han fortale fra sin egen ungdomstiden som tidvis var en stor utfordring, for både han selv og de rundt. Han fokuserte mye på at det er viktig å ta valg, og ikke være en «dilter». Etterpå ble det servert mat som lærene hadde laget. Stor suksess. Elevene skal i etterkant få oppgaver å jobbe med i denne forbindelse.

* **Sak 05/17-18 Status Ørnabu**Jørpeland ungdomsskole har siden 1995 hatt alle elever oppe i Ørnabu hver høst, det vil si ca 100 elever med 2 overnattinger. De har da benyttet lavvo/militærtelt til å overnatte i, da hytta ikke kan ta hele klasser i slengen. Høsten 2015 tok vi i bruk det nye annekset med 9 sengeplasser, som ble bygget sommeren 2015.   
  Foreningen Ørnabu ble stiftet i 2014, og består av styrelder (FAU leder), ett syremedlem og en revisor. Foreningen har samlet inn sponsormidler fra næringslivet og tilskudd som er investert i anneks, telt-platting, båter, påhengsmotorer, telt, gassovn, badestamp, klatreutstyr, pil- og bue m.m. Byggingen av annekset ble dyrere enn antatt slik at foreningen nå er skylding 49 589 til OKS. Stiftelsen nedbetaler gradvis skyldig beløp, men er avhengige av å få inn pengestøtte fra bedrifter og foreldre med barn på ungdomsskolen. Det blir derfor sendt ut jevnlige tiggerbrev om en liten pengestøtte. Vi har pr oktober kr 14 293 på bankkontoen.  
  I 2016 fikk vi etter en søknad til Sparebankstiftelsen kr 50.000,- i tilskudd til å skifte ut utslitt utstyr som klatreutstyr, piler og buer, kano og kanoårer, garn og fiskeutstyr. Pengestøtten fra SR-bank kan ikke benyttes til nedbetaling av gjeld, og er forbeholdt nødvendig utstyr.   
  Vi må sørge for å få inn alle fakturaer og sende inn innen 1. desember.
* **Sak 06/17-18 Evaluering av eksamensfest**Evalueringen ble gjennomgått, slik at den er klar for neste år.
* **Sak 07/17-18 Foreldrenettverk**Det ble vedtatt å ha møte tirsdag 7.11 med foreldrekontaktene.
* **Sak 08/17-18 Godkjenne møteplan for 2017-2018**Møteplan ble godkjent og temaet for temakvelden ble psykisk helse. FAU forsøker å finne en god foredragsholder til temamøte i februar.
* **Sak 09/17-18 Eventuelt**Det er kommet inn bekymring om at det er for liten tilgang til PC. Rektor er klar over problemet og jobber med alternative løsninger.
* **10 siste min. uten rektor**

Ingen saker ble tatt opp

Neste møte blir tirsdag 7. november 2017, kl 18.

Anita Austigard

leder FAU Jørpeland ungdomsskole